Albion

**Albion** er et alternativt navn for Storbritannia. Den eldste attestasjonen av toponymet (stedsnavnet) kommer fra det greske språket. Albion brukes noen ganger poetisk og generelt for å referere til øya, men er i dag mindre vanlig enn «Britannia». Navnet på Skottland på de fleste av de keltiske språkene er relatert til Albion: *[[Alba]]* på skotsk-gælisk, *Albain* (genitiv *Alban*) på irsk, *Nalbin* på manx og *Alban* på walisisk og kornisk. Disse navnene ble senere latinisert som *Albania* og anglisert som *Albany*, som en gang var alternative navn for Skottland. En rekke byer i USA heter Albany, eksempelvis Albany i delstaten New York.

New Albion og Albionoria («Albion i nord») ble kortvarig foreslått som navn på Canada i løpet av den kanadiske konføderasjonen (engelsk: *Canadian Confederation*, fransk: *Confédération canadienne*). Francis Drake ga navnet New Albion til det som nå er California da han gjorde landgang der i 1579.

## Etymologi

Toponymet på engelsk antas å stamme fra det greske ordet Ἀλβίων, latinisert som *Albiōn* (genitiv *Albionis*).

Roten **albiyo-* finnes også i gallisk og galatisk *albio-*, «verden» og walisisk *elfydd* (gammel walisisk *elbid*, «jord, verden, land, land, distrikt»). Det *kan* være beslektet til andre europeiske og middelhavs-toponymer som Alpene, Albania eller elveguden Alfeios fra gresk mytologi (opprinnelig betydning «hvitaktig»). Det har to mulige etymologier: enten fra det urindoeuropeiske ordet **albʰo-*, «hvit» (jf. gammelgresk ἀλφός, latin *albus*, «hvit»), eller fra **alb-*, «bakke». På angelsaksisk betegnet ordet *albe* de hvite linkappene som presteskapet bar.

En antatt årsak til at Albion kom til å referere til Britannia er at ordet er avledet fra «hvit», noe som kanskje referer til de hvite klippene ved Dover, som er også synlige fra det europeiske fastlandet. Klippene er et umiskjennelig landemerke for sjøfarende og i tillegg det smaleste punktet for å krysse den engelske kanalen. 

Et avvikende syn er fremmet av den keltiske lingvisten Xavier Delamarre at Albion opprinnelig betydde «verden over, den synlige verden», i motsetning til «verden under», det vil si underverdenen.

## Annen bruk av navnet
Albion var et britisk bilmerke som ble bygget i Glasgow i Skottland mellom 1899 og 1980.

Flere britiske fotballag har Albion i navnet. De mest kjente er West Bromwich Albion, Brighton & Hove Albion og Burton Albion i England og Albion Rovers i Skottland.

Flere steder i USA og Canada heter Albion, foruten også andre steder, som lærestedet Albion College i Michigan.

## Referanser


## Litteratur
* Barber, Richard, red. (2004): «1. The Giants of the Island of Albion», *Myths & Legends of the British Isles*, Boydell Press.
* Bernau, Anke (2007): «Myths of origin and the struggle over nationhood», *Reading the Medieval in Early Modern England*, Cambridge University Press, ISBN 978-0521868433; s. 106–118.
* Carley, James P.; Crick, Julia (1995): «Constructing Albion's Past: An Annotated Edition of De origine gigantum», *Arthurian Literature XIII*, D.S. Brewer, ISBN 0859914496; s. 41–115.
* Lamont, Margaret Elizabeth (2007): «Albina, her sisters, and the giants of Albion», The «Kynde Bloode of Engeland»: *Remaking Englishness in the Middle English Prose «Brut»*, ISBN 978-0549482543; s. 73.